นางฟ้า เบลล่า ลั่นขอช่วยเหลือเท่าที่ทำได้ให้มากที่สุด สนุกกับติ๊กต๊อก
ยอมรับไม่ใช่สายเต้นขอเน้นดราม่าถึงจะต้องเก็บตัวอยู่บ้าน แต่นางเอกคนดัง เบลล่า–ราณี แคมเปน ก็ยังสร้างรอยยิ้มและความอิ่มใจให้แฟนๆไม่หยุด ทั้งการเป็นหนึ่งในคนบันเทิงแถวหน้าที่ช่วยบริจาคเพื่อบุคลากรการแพทย์ และช่วยเหลือประชาชนที่ได้รับผลกระทบในช่วงการแพร่ระบาดโควิด-19อีกทั้งยังผันตัวมาเล่นสนุกในแอปดัง TikTok ช่วยให้แฟนๆได้คลายเครียด และยังมีมุมกุ๊กกิ๊กกับ เวียร์–ศุกลวัฒน์ อัปรูปให้เค้กวันเกิดไว้หน้าบ้านแล้วยังแซวกันไปมาให้ขาจิ้นได้ฟินเลยต้องถาม เบลล่า ถึงช่วงนี้ที่ แซวเวียร์ผ่านไอจีทั้งเรื่องไว้หนวดเข้ม แถมชอบถอดเสื้อโชว์ เราโอเคด้วยรึเปล่า? จริงๆกับพี่เวียร์นะคะที่แซวกันผ่านไอจี ทั้งไว้หนวด หรือถอดเสื้อ ความจริงแล้วเบลไม่ใช่ไม่โอเคนะคะ ก็แล้วแต่พี่เค้านั่นแหละค่ะ แต่เบลก็ได้เห็นคอมเมนต์นะคะ ก็มีคนแซวอย่างแบบไม้เรียวในมือแม่สั่นบ้าง ก็ขำๆดีค่ะ แต่จริงๆก่อนหน้านี้เราก็มีการแซวกันหรือคุยกันแบบนี้ตลอดอยู่แล้ว ก็ไม่ได้รู้สึกว่าโอเคหรือไม่โอเคอะไรแล้วแต่พี่เค้าเลยค่ะช่วงนี้เบลล่าดูผันตัวเป็นดาวติ๊กต่อก ช่วงแรกก็เต้นบ้างแต่ช่วงหลังดูมาทั้งสายการแสดงสายดราม่า? ที่จริงตอนแรกคิดว่าจะแค่เล่นๆ แต่ตอนนี้ก็แอบเล่นจริงจังไปแล้วนิดนึง (หัวเราะ) เพราะเบลคิดว่าแฟนๆหรือคนที่ติดตามเราเค้าไม่ได้เจอเราเลย เค้าไม่ได้เห็นความเคลื่อนไหว ไม่ได้เห็นเราเลย เลยคิดว่าการที่เราเล่นอันเนี้ยเค้าจะได้รับความบันเทิงหรือเสพความบันเทิงจากเราได้ เบลก็เลยหันมาเล่น แต่ที่จริงเลยนะคะอันแรกที่เริ่มเล่นคือเจน นุ่น โบว์ค่ะ เพราะว่าทนกระแสไม่ไหว (หัวเราะ) ก็เลยอยากเต้นบ้าง เดี๋ยวจะเต้นอีกเพลงนึง นี่ซ้อมมาอาทิตย์หนึ่งแล้ว แต่คงจะไม่ได้บ่อยเท่าไหร่ เพราะว่าถนัดด้านการแสดงมากกว่าค่ะ (หัวเราะ)อยู่บ้านทำอะไรบ้าง มีอึดอัดบ้างมั้ย เพราะปกติเบลเป็นคนทำงานเยอะมีอะไรทำตลอด? จริงๆก็เป็นธรรมดาสำหรับคนที่ทำงานตลอดพออยู่บ้านนานๆก็จะมีความคิดว่าเราอยากทำประโยชน์อะไร ไม่อยากอยู่บ้านเฉยๆ แต่เบลไม่ถึงกับอึดอัด มองให้มันเป็นความเข้าใจมากกว่า เบลพยายามจัดตารางตัวเอง เอาเวลาที่เราได้พักมาทำประโยชน์ให้ตัวเอง ทั้งออกกำลังกาย อ่านหนังสือ หรือใช้เวลาอยู่กับคุณแม่ จัดบ้าน พยายามหานู่นนี่ทำไปเรื่อย ทำเรื่องที่ตอนที่เรางานยุ่งเราไม่มีเวลา ตอนนี้พออยู่บ้านนานๆ นี่ถ้าเปิดทำงานเบลน่าจะต้องมีการปรับตัวอีกรอบเหมือนกัน (ยิ้ม)สู้กับโควิด–19 เบลล่าก็ช่วยเหลือเต็มที่ ทั้งบุคลากรทางการแพทย์ วัด ชาวบ้าน และยังช่วยเหลือเจ้าหน้าที่ในสถานการณ์ไฟป่าที่เชียงใหม่ด้วย มีแพลนจะทำอะไรอีกมั้ย รู้สึกยังไงที่คนยกให้เป็นนางฟ้าใจดี? จริงๆแล้วมีหลายคน หลายหน่วยงานมากๆเลยนะคะที่เค้าให้ความช่วยเหลือมากกว่าเบลด้วยซ้ำ แต่เบลก็ขอบคุณทุกคนมากๆ แค่ตัวเบลเองก็อยากจะช่วยได้เท่าที่เราช่วยได้ เพราะว่าเบลเองก็ได้รับโอกาสต่างๆมาจากทุกคน พอเบลมีกำลังพอจะทำได้ ในเวลาแบบนี้เบลก็พยายามอยากจะช่วยเท่าที่เราทำได้ให้มากที่สุด เพราะทุกคนก็เดือดร้อนกันหมด ส่วนแพลนที่อยากจะช่วยตอนนี้เบลก็มีเตรียมหน้ากากผ้ากับ N95 ไว้ กำลังประสานกับแฟนคลับให้เค้าช่วยกระจายส่งไปให้ตามสถานที่ต่างๆ แต่หลังจากนี้ก็คงเป็นไปตามสถานการณ์ค่ะ ถ้าเหตุการณ์ปัจจุบันมันมีส่วนไหนที่เดือดร้อนต้องการความช่วยเหลือ เบลก็ยินดีช่วยเต็มที่เท่าที่เบลจะมีกำลังจะทำได้ สำหรับตอนนี้เบลฝากกำลังใจจากเบลถึงทุกๆคน อยากให้ทุกคนให้กำลังใจตัวเองให้กำลังใจคนรอบข้างให้ทุกคนสู้ๆอดทนอีกนิด ทุกอย่างจะต้องดีขึ้นเพราะพวกเราร่วมมือกัน อย่างน้อยในช่วงเวลาแบบนี้มันทำให้เราเห็นน้ำใจของคนไทย ที่ไม่ว่าจะเกิดอะไรขึ้น พวกเราก็ไม่ทอดทิ้งกันค่ะ.
ถึงจะต้องเก็บตัวอยู่บ้าน แต่นางเอกคนดัง เบลล่า–ราณี แคมเปน ก็ยังสร้างรอยยิ้มและความอิ่มใจให้แฟนๆไม่หยุด ทั้งการเป็นหนึ่งในคนบันเทิงแถวหน้าที่ช่วยบริจาค
เบลล่า ราณี,เบลล่า ราณี แคมเปน,เบลล่า เวียร์,เบลล่า เวียร์ ความรัก,บริจาค,บุคลากรทางการแพทย์,ข่าววันนี้,ดารา